9.  การจัดการ

  9.1 โครงสร้างองค์กรของบริษัท ไทยฮา จำกัด (มหาชน)

  9.2 โครงสร้างการจัดการ

  คณะกรรมการจำนวนทั้งสิ้น 3 ชุด ได้แก่ คณะกรรมการบริษัท คณะกรรมการบริหาร
  และคณะกรรมการตรวจสอบ

  9.2.1 คณะกรรมการบริษัท คณะกรรมการบริษัทประกอบด้วยกรรมการจำนวนทั้งสิ้น 9 ท่าน ดังนี้

+--------+-------------------------+-----------------------------------+
| ลำดับที่  | รายชื่อ                   | ตำแหน่ง                            |
+--------+-------------------------+-----------------------------------+
| 1.     | นางปัทมา ตั้งพิรุฬห์ธรรม      | ประธานกรรมการ                     |
+--------+-------------------------+-----------------------------------+
| 2.     | รองศาสตราจารย์ ดร.พุทธกาล | ป                                 |
|        | รัชธร                    | ระธานกรรมการตรวจสอบและกรรมการอิสระ |
+--------+-------------------------+-----------------------------------+
| 3.     | ดร.สมจินต์ ศรไพศาล        | กรรมการตรวจสอบและกรรมการอิสระ      |
+--------+-------------------------+-----------------------------------+
| 4.     | นายธรรมศักดิ์ จิตติมาพร      | กรรมการตรวจสอบและกรรมการอิสระ      |
+--------+-------------------------+-----------------------------------+
| 5.     | นายวิสุทธิ วิทยฐานกรณ์       | กรรมการ                           |
+--------+-------------------------+-----------------------------------+
| 6.     | นายสมฤกษ์ ตั้งพิรุฬห์ธรรม     | กรรมการ                           |
+--------+-------------------------+-----------------------------------+
| 7.     | นายวรวิทย์ ตั้งพิรุฬห์ธรรม     | กรรมการ                           |
+--------+-------------------------+-----------------------------------+
| 8.     | นางสาวปรินดา ตั้งพิรุฬห์ธรรม  | กรรมการ                           |
+--------+-------------------------+-----------------------------------+
| 9.     | นายวรวุฒิ ตั้งพิรุฬห์ธรรม      | กรรมการ                           |
+--------+-------------------------+-----------------------------------+

  หมายเหตุ: 1) บทบาทของนายฉลอง ตั้งพิรุฬห์ธรรมซึ่งเป็นประธานที่ปรึกษาคือ
  ให้คำแนะนำในเรื่องการจัดซื้อวัตถุดิบ และการทำธุรกิจ โดยมิได้รับค่าตอบแทนแต่อย่างใด

  2) นายวรวิทย์ ตั้งพิรุฬห์ธรรม เสียชีวิตเมื่อวันที่ 25 พฤศจิกายน 2549

  ขอบเขตอำนาจหน้าที่ของคณะกรรมการบริษัท

1.  กำหนดนโยบายหลักในการดำเนินธุรกิจ นโยบายทางด้านการเงิน นโยบายในการระดมทุน
    การบริหารเงินทุน และนโยบายในการบริหารความเสี่ยงของบริษัท

2.  พิจารณาอนุมัติงบประมาณและโครงการลงทุนของบริษัทและกำกับดูแลการดำเนินโครงการให้เป็นไปตามแผน

3.  กำกับดูแลการดำเนินงานของบริษัทให้เป็นไปตามหรือดีกว่าเป้าหมายที่ตั้งไว้
    และกำหนดแนวทางแก้ไขในกรณีที่มีอุปสรรคในการบรรลุเป้าหมายนั้น

4.  จัดให้มีการรายงานข้อมูลโดยทั่วไปและข้อมูลทางการเงินของบริษัทต่อผู้ถือหุ้นและผู้มีส่วนได้ส่วนเสียทั่วไปอย่างถูกต้อง
    ทันกาล และเป็นไปตามที่กฎหมายกำหนด

5.  รับทราบรายงานการตรวจสอบที่สำคัญ และกำหนดแนวทางในการปรับปรุงแก้ไข
    กรณีที่พบข้อบกพร่องที่เป็นสาระสำคัญ

6.  สอบทานความเพียงพอและเหมาะสมของระบบควบคุมภายในและการบริหารความเสี่ยงของบริษัท

7.  จัดให้มีกระบวนการสร้างผู้บริหารระดับสูงขึ้นมาทดแทนอย่างต่อเนื่อง (Succession Plan)

  8. ดูแล
  และตรวจสอบติดตามผลการดำเนินงานประจำวันของบริษัทตามแผนธุรกิจที่คณะกรรมการบริษัทได้อนุมัติ
  ไว้แล้ว

  ทั้งนี้คณะกรรมการบริษัทอาจมอบอำนาจช่วงให้คณะกรรมการบริหารของบริษัทมีอำนาจอนุมัติธุรกรรมการเงินในเรื่องใดเรื่องหนึ่งหรือหลายเรื่องภายใต้ขอบเขตอำนาจของตน
  ตามที่คณะกรรมการบริษัทพิจารณาเห็นสมควรก็ได้
  ในกรณีที่กรรมการอาจมีผลประโยชน์หรือส่วนได้ส่วนเสีย
  หรืออาจมีความขัดแย้งกับบริษัทหรือบริษัทที่เกี่ยวข้อง
  ให้กรรมการผู้มีส่วนได้ส่วนเสียดังกล่าวไม่มีสิทธิออกเสียง

  ในกรณีดังต่อไปนี้
  จะต้องได้รับความเห็นชอบจากที่ประชุมคณะกรรมการบริษัทด้วยคะแนนเสียงข้างมากของกรรมการที่เข้าร่วมประชุม
  และจากที่ประชุมผู้ถือหุ้นด้วยคะแนนเสียงไม่น้อยกว่า 3 ใน 4
  ของจำนวนเสียงทั้งหมดของผู้ถือหุ้นที่เข้าประชุมและมีสิทธิออกเสียงลงคะแนน ก่อนการดำเนินการ

  (ก) การขายหรือโอนกิจการของบริษัททั้งหมดหรือบางส่วนที่สำคัญให้แก่บุคคลอื่น

  (ข) การซื้อหรือรับโอนกิจการของบริษัทอื่น หรือบริษัทเอกชนมาเป็นของบริษัท

  (ค) การแก้ไขเพิ่มเติมหนังสือบริคณห์สนธิหรือข้อบังคับ

(4) การเพิ่มหรือลดทุนของบริษัทหรือการออกหุ้นกู้

(5) การควบหรือเลิกบริษัท

  9.2.2 คณะกรรมการบริหาร คณะกรรมการบริหารประกอบด้วยกรรมการจำนวนทั้งสิ้น 5 ท่าน*
  ดังนี้

+--------------+----------------------------+--------------------------+
| ลำดับที่        | รายชื่อ                      | ตำแหน่ง                   |
+--------------+----------------------------+--------------------------+
| 1.           | นายวิสุทธิ วิทยฐานกรณ์          | กรรมการบริหาร             |
+--------------+----------------------------+--------------------------+
| 2.           | นายสมฤกษ์ ตั้งพิรุฬห์ธรรม        | กรรมการบริหาร             |
+--------------+----------------------------+--------------------------+
| 3.           | นางสาวปรินดา ตั้งพิรุฬห์ธรรม     | กรรมการบริหาร             |
+--------------+----------------------------+--------------------------+
| 4.           | นายวรวิทย์ ตั้งพิรุฬห์ธรรม        | กรรมการบริหาร             |
+--------------+----------------------------+--------------------------+
| 5.           | นายวรวุฒิ ตั้งพิรุฬห์ธรรม         | กรรมการบริหาร             |
+--------------+----------------------------+--------------------------+

  1) นายวรวิทย์ ตั้งพิรุฬห์ธรรม เสียชีวิตเมื่อวันที่ 25 พฤศจิกายน 2549

  * รายละเอียดปรากฏตามเอกสารแนบ 1

 ขอบเขตอำนาจหน้าที่ของคณะกรรมการบริหาร

  1. วางแผนและกำหนดนโยบาย ทิศทาง กลยุทธ์ แผนงาน
  และโครงสร้างองค์กรและโครงสร้างการบริหารงาน
  หลักในการดำเนินธุรกิจของบริษัทให้สอดคล้องกับสภาพทางเศรษฐกิจและสภาวะการแข่งขันในตลาด
  เพื่อ เสนอให้คณะกรรมการบริษัทพิจารณาอนุมัติ

  2. วางแผนและกำหนดแผนธุรกิจ งบประมาณประจำปี
  และอำนาจการบริหารงานในสายงานต่างๆ ของบริษัท
  เพื่อเสนอให้คณะกรรมการบริษัทพิจารณาอนุมัติ

  3. ตรวจสอบติดตามการดำเนินการตามนโยบาย และแนวทางบริหารงานด้านต่างๆ
  ของบริษัทที่กำหนดไว้ให้เป็น ไปอย่างมีประสิทธิภาพ เอื้อต่อสภาพการดำเนินธุรกิจ

4.  มีอำนาจอนุมัติการดำเนินงานเพื่อธุรกรรมตามปกติธุรกิจของบริษัท เช่น การจัดซื้อวัตถุดิบ
    สินค้า วัสดุ เครื่อง มืออุปกรณ์ เครื่องใช้ เป็นต้น ภายในวงเงินไม่เกิน 50 ล้านบาท
    หรือเทียบเท่า

5.  มีอำนาจอนุมัติและมอบอำนาจช่วงอนุมัติการเบิกจ่ายเพื่อการจัดซื้อสินทรัพย์ฝ่ายทุน (Capital
    Expenditure) เพื่อประโยชน์ของบริษัท ภายในวงเงินที่ไม่เกิน 25 ล้านบาท หรือเทียบเท่า
    ตามที่คณะกรรมการบริษัทอนุมัติไว้ โดยให้นำเสนอให้คณะกรรมการเพื่อทราบด้วย

6.  มีอำนาจอนุมัติการดำเนินการทางการเงินเพื่อธุรกิจกรรมต่าง ๆ ของบริษัท การกู้ยืมเงิน
    การจัดหาวงเงินสินเชื่อ ภายในวงเงินที่ไม่เกิน 80 ล้านบาท หรือเทียบเท่า
    ตามที่คณะกรรมการบริษัทอนุมัติไว้ โดยให้นำเสนอให้คณะ กรรมการเพื่อทราบด้วย

  7.
  จ้างและเลิกจ้างพนักงานระดับบริหารของบริษัทยกเว้นในตำแหน่งผู้บริหารที่ดำรงตำแหน่งกรรมการบริษัท

  8. ดูแล
  และตรวจสอบติดตามผลการดำเนินงานประจำวันของบริษัทตามแผนธุรกิจที่คณะกรรมการได้อนุมัติไว้
  แล้ว

  9. ปฏิบัติหน้าที่อื่น ๆ ตามที่ได้รับมอบหมายจากคณะกรรมการบริษัทเป็นคราว ๆ ไป

  อนึ่ง คณะกรรมการบริหารไม่มีอำนาจในการดำเนินการใด ๆ
  ในหรือเกี่ยวกับรายการที่เกี่ยวโยงกัน
  รายการการได้มาหรือจำหน่ายไปซึ่งสินทรัพย์ที่สำคัญของบริษัท และ/หรือ
  รายการหรือเรื่องที่บุคคลที่อาจมีความขัดแย้ง มีส่วนได้ส่วนเสีย
  หรืออาจมีความขัดแย้งทางผลประโยชน์ในลักษณะอื่นใดที่จะทำขึ้นกับบริษัท และบริษัทย่อย (ถ้ามี)
  ในกรณีดังกล่าว รายการหรือเรื่องดังกล่าวจะต้องนำเสนอต่อคณะกรรมการตรวจสอบ
  เพื่อขอความเห็น และนำเสนอคณะกรรมการของบริษัทและ/หรือ ที่ประชุมผู้ถือหุ้น (แล้วแต่กรณี)
  เพื่อพิจารณาอนุมัติ

  นอกจากนี้ ในกรณีที่บริษัทหรือบริษัทย่อยตกลงเข้าทำรายการที่เกี่ยวโยงกัน
  หรือรายการเกี่ยวกับการได้มาหรือจำหน่ายไปซึ่งสินทรัพย์ของบริษัทหรือบริษัทย่อยตามความหมายที่กำหนดตามประกาศตลาดหลักทรัพย์แห่งประเทศไทยที่ใช้บังคับกับการทำรายการที่เกี่ยวโยงกันของบริษัทจดทะเบียนหรือการได้มาหรือจำหน่ายไปซึ่งสินทรัพย์ของบริษัทจดทะเบียนแล้วแต่กรณี
  บริษัทจะต้องปฏิบัติตามหลักเกณฑ์และวิธีการตามที่ประกาศดังกล่าวกำหนดไว้ในเรื่องนั้น ๆ

  ทีมผู้บริหาร

ทีมผู้บริหารประกอบด้วย 6 ท่าน^(*) ดังต่อไปนี้

+--------+-------------------------+-----------------------------------+
| ลำดับที่  | รายชื่อ                   | ตำแหน่ง                            |
+--------+-------------------------+-----------------------------------+
| 1.     | นายสมฤกษ์ ตั้งพิรุฬห์ธรรม     | ป                                 |
|        |                         | ระธานเจ้าหน้าที่บริหารและกรรมการผู้จัดการ |
+--------+-------------------------+-----------------------------------+
| 2.     | นายวรวิทย์ ตั้งพิรุฬห์ธรรม     | ประธานเจ้าหน้าที่การเงิน               |
+--------+-------------------------+-----------------------------------+
| 3.     | นางสาวปรินดา ตั้งพิรุฬห์ธรรม  | รองกรรมการผู้จัดการพัฒนาธุรกิจ          |
+--------+-------------------------+-----------------------------------+
| 4.     | นายวรวุฒิ ตั้งพิรุฬห์ธรรม      | รองกรรมการผู้จัดการทั่วไป              |
+--------+-------------------------+-----------------------------------+
| 5.     | นางสาวพรธีรา รงคะศิริพันธ์   | ผู้จัดการอาวุโสบัญชีและการเงิน           |
+--------+-------------------------+-----------------------------------+
| 6.     | นายสมฤกษ์ ตั้งพิรุฬห์ธรรม     | ผู้จัดการโรงงาน (รักษาการ)            |
+--------+-------------------------+-----------------------------------+

  1) นายวรวิทย์ ตั้งพิรุฬห์ธรรม เสียชีวิตเมื่อวันที่ 25 พฤศจิกายน 2549

  * รายละเอียดปรากฏตามเอกสารแนบ 1

  อำนาจหน้าที่และความรับผิดชอบของประธานเจ้าหน้าที่บริหาร

1. จัดการและควบคุมดูแลการดำเนินกิจการที่เกี่ยวข้องกับการบริหารงานทั่วไปของบริษัท

  2. ดำเนินการตามที่คณะกรรมการบริษัทได้มอบหมาย

  3. มีอำนาจจ้าง แต่งตั้ง โยกย้าย ปลดออก เลิกจ้าง กำหนดอัตราค่าจ้าง ให้บำเหน็จรางวัล
  ปรับขึ้น เงินเดือน ค่าตอบแทน เงินโบนัส
  ของพนักงานทั้งหมดของบริษัทในตำแหน่งต่ำกว่าระดับผู้บริหาร
  ตลอดจนแต่งตั้งตัวแทนฝ่ายนายจ้างในคณะกรรมการกองทุนสำรองเลี้ยงชีพของบริษัท

  4. มีอำนาจอนุมัติการดำเนินงานเพื่อธุรกรรมตามปกติธุรกิจของบริษัท เช่น การจัดซื้อวัตถุดิบ
  สินค้า วัสดุ เครื่องมืออุปกรณ์ เครื่องใช้ เป็นต้น ภายในวงเงินไม่เกิน 25 ล้านบาท
  หรือเทียบเท่า

  5. มีอำนาจอนุมัติและมอบอำนาจช่วงอนุมัติการเบิกจ่ายเพื่อการจัดซื้อสินทรัพย์ฝ่ายทุน (Capital
  Expenditure) เพื่อประโยชน์ของบริษัท ภายในวงเงินที่ไม่เกิน 10
  ล้านบาทตามที่คณะกรรมการบริษัทอนุมัติไว้โดยให้นำเสนอให้คณะกรรมการบริหารเพื่อทราบด้วย

  6. มีอำนาจอนุมัติการดำเนินการทางการเงินเพื่อธุรกิจกรรมต่าง ๆ ของบริษัท การกู้ยืมเงิน
  การจัดหาวงเงินสินเชื่อ ภายในวงเงินที่ไม่เกิน 20 ล้านบาท หรือเทียบเท่า
  ตามที่คณะกรรมการบริษัทอนุมัติไว้ โดยให้นำเสนอให้คณะกรรมการบริหารเพื่อทราบด้วย

7. มีอำนาจออกคำสั่ง ระเบียบ ประกาศ บันทึก
เพื่อให้การปฏิบัติงานเป็นไปตามนโยบายและผลประโยชน์ของบริษัท
และเพื่อรักษาระเบียบวินัยการทำงานภายในองค์กร

8.
มีอำนาจกระทำการและแสดงตนเป็นตัวแทนบริษัทต่อบุคคลนอกในกิจการที่เกี่ยวข้องและเป็นประโยชน์ต่อบริษัท

  9. อนุมัติการแต่งตั้งที่ปรึกษาด้านต่าง ๆ ที่จำเป็นต่อการดำเนินงาน

  10. ปฏิบัติหน้าที่อื่น ๆ
  ตามที่ได้รับมอบหมายจากคณะกรรมการบริษัทหรือคณะกรรมการบริหารเป็นคราว ๆ ไป

11.
มอบหมายให้บุคคลอื่นที่ประธานเจ้าหน้าที่บริหารเห็นสมควรให้ทำหน้าที่และจัดการแทนในการดำเนินกิจการต่างๆ
ในขอบเขตอำนาจหน้าที่ของประธานเจ้าหน้าที่บริหาร

ทั้งนี้
ประธานเจ้าหน้าที่บริหารจะอยู่ภายใต้การบังคับบัญชาและรายงานโดยตรงต่อคณะกรรมการบริหาร
และให้ประธานเจ้าหน้าที่บริหารปฏิบัติตามแนวทางและนโยบายที่คณะกรรมการบริหารกำหนดไว้

  อนึ่ง ประธานเจ้าหน้าที่บริหารไม่มีอำนาจในการดำเนินการใด ๆ
  ในหรือเกี่ยวกับรายการที่เกี่ยวโยงกัน
  รายการการได้มาหรือจำหน่ายไปซึ่งสินทรัพย์ที่สำคัญของบริษัท และ/หรือ
  รายการหรือเรื่องที่บุคคลที่อาจมีความขัดแย้ง มีส่วนได้ส่วนเสีย
  หรืออาจมีความขัดแย้งทางผลประโยชน์ในลักษณะอื่นใดที่จะทำขึ้นกับบริษัท และบริษัทย่อย (ถ้ามี)
  ในกรณีดังกล่าว
  รายการหรือเรื่องดังกล่าวจะต้องนำเสนอต่อคณะกรรมการตรวจสอบเพื่อขอความเห็น
  และนำเสนอคณะกรรมการของบริษัท และ/หรือ ที่ประชุมผู้ถือหุ้น (แล้วแต่กรณี)
  เพื่อพิจารณาอนุมัติ

นอกจากนี้ ในกรณีที่การทำรายการใดเป็นรายการที่เกี่ยวโยงกัน
หรือรายการเกี่ยวกับการได้มาหรือจำหน่ายไปซึ่งสินทรัพย์ของบริษัท
ตามความหมายที่กำหนดตามประกาศตลาดหลักทรัพย์แห่งประเทศไทยที่ใช้บังคับกับ
การทำรายการที่เกี่ยวโยงกันของบริษัทจดทะเบียน
หรือการได้มาหรือจำหน่ายไปซึ่งสินทรัพย์ของบริษัทจดทะเบียน
การทำรายการดังกล่าวต้องได้รับการอนุมัติจากที่ประชุมผู้ถือหุ้น และ/หรือ
ปฏิบัติการอื่นใดตามหลักเกณฑ์และวิธีการตามที่ประกาศดังกล่าวกำหนดไว้ในเรื่องนั้น ๆ ด้วย
เพื่อให้สอดคล้องกับข้อกำหนดของตลาดหลักทรัพย์แห่งประเทศไทยในเรื่องดังกล่าว

3.  คณะกรรมการตรวจสอบ

  เป็นองค์กรอิสระที่จะให้การสนับสนุนและปฏิบัติการในนามของคณะกรรมการบริษัทเพื่อสอบทานข้อมูลทางการเงินที่เสนอแก่ผู้ถือหุ้นและผู้ที่เกี่ยวข้องอื่น
  สอบทานระบบการควบคุมภายในที่คณะกรรมการบริษัทกำหนดให้มีขึ้น กระบวนการตรวจสอบภายใน
  และการสื่อสารกับผู้สอบบัญชีของบริษัท

คณะกรรมการตรวจสอบประกอบด้วยกรรมการจำนวนทั้งสิ้น 3 ท่าน^(*) ดังนี้

  ---------- -------------------------- ------------------------------------
  ลำดับที่      รายชื่อ                      ตำแหน่ง

  1.         รองศาสตราจารย์ ดร.พุทธกาล    ประธานกรรมการตรวจสอบและกรรมการอิสระ
             รัชธร                       

  2.         ดร.สมจินต์ ศรไพศาล           กรรมการตรวจสอบและกรรมการอิสระ

  3.         นายธรรมศักดิ์ จิตติมาพร         กรรมการตรวจสอบและกรรมการอิสระ
  ---------- -------------------------- ------------------------------------

  *รายละเอียดปรากฏตามเอกสารแนบ 1

  ขอบเขตอำนาจหน้าที่ของคณะกรรมการตรวจสอบ

1.  สอบทานให้บริษัทมีการรายงานทางการเงินอย่างถูกต้องและเปิดเผยอย่างเพียงพอ
    โดยการประสานงาน กับผู้สอบบัญชีภายนอกและผู้บริหารที่รับผิดชอบ
    จัดทำรายงานทางการเงินทั้งรายไตรมาสและ
    ประจำปี คณะกรรมการตรวจสอบอาจเสนอแนะให้ผู้สอบบัญชีสอบทานหรือตรวจสอบรายการใด
    ๆ ที่ เห็นว่าจำเป็นและเป็นเรื่องสำคัญในระหว่างการตรวจสอบบัญชีของบริษัทได้

2.  สอบทานให้บริษัทมีระบบการควบคุมภายในและการตรวจสอบภายในที่มีความเหมาะสมและมีประ
    สิทธิผลโดยสอบทานร่วมกับผู้สอบบัญชีภายนอกและผู้ตรวจสอบภายใน

3.  พิจารณาคัดเลือกและเสนอแต่งตั้งผู้สอบบัญชีของบริษัท
    รวมถึงพิจารณาเสนอค่าตอบแทนของผู้สอบ บัญชีโดยคำนึงถึงความน่าเชื่อถือ
    ความเพียงพอของทรัพยากรและปริมาณงานตรวจสอบของสำนักงาน
    ตรวจสอบบัญชีนั้นรวมถึงประสบการณ์ของบุคคลากรที่ได้รับมอบหมายให้ทำการตรวจสอบบัญชีของ
    บริษัท

4.  พิจารณาการเปิดเผยข้อมูลของบริษัท
    ในกรณีที่เกิดรายการเกี่ยวโยงหรือรายการที่อาจมีความขัดแย้ง
    ทางผลประโยชน์ให้มีความถูกต้องและครบถ้วน

5.  ปฏิบัติการอื่นใดตามที่คณะกรรมการบริษัทมอบหมาย และคณะกรรมการตรวจสอบเห็นชอบด้วย
    เช่น ทบทวนนโยบายการบริหารทางการเงินและการบริหารความเสี่ยง
    ทบทวนการปฏิบัติตามจรรยาบรรณ ทางธุรกิจของผู้บริหาร
    ทบทวนร่วมกับผู้บริหารของบริษัทในรายงานสำคัญ ๆ ที่ต้องเสนอต่อสาธารณ
    ชนตามที่กฎหมายบัญญัติ ได้แก่ บทรายงานและการวิเคราะห์ของฝ่ายบริหาร เป็นต้น

6.  จัดทำรายงานกิจกรรมของคณะกรรมการตรวจสอบ
    โดยเปิดเผยไว้ในรายงานประจำปีของบริษัทซึ่งราย
    งานดังกล่าวลงนามโดยประธานกรรมการตรวจสอบ รายการดังกล่าวควรประกอบด้วยข้อมูล
    ดังต่อไป นี้

    1.  ความเห็นเกี่ยวกับกระบวนการจัดทำและการเปิดเผยข้อมูลในรายงานทางการเงินของบริษัทถึงความถูกต้อง
        ครบถ้วน เป็นที่เชื่อถือได้

    2.  ความเห็นเกี่ยวกับความเพียงพอของระบบการควบคุมภายในของบริษัท

    3.  เหตุผลที่เชื่อว่า ผู้สอบบัญชีของบริษัทเหมาะสมที่จะได้รับการแต่งตั้งต่อไปอีกวาระหนึ่ง

    4.  ความเห็นเกี่ยวกับการปฎิบัติตามกฎหมายว่าด้วยหลักทรัพย์และตลาดหลักทรัพย์
        ข้อกำหนดของตลาดหลักทรัพย์แห่งประเทศไทย หรือกฎหมายที่เกี่ยวกับธุรกิจของบริษัท

    5.  รายงานอื่นใดที่เห็นว่าผู้ถือหุ้นและผู้ลงทุนทั่วไปควรทราบภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

    7. สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ฯหรือกฎหมายที่เกี่ยวข้องกับธุรกิจของบริษัท

  เพื่อให้เกิดความต่อเนื่องในการปฏิบัติงานของคณะกรรมการตรวจสอบ
  จึงขอเสนอให้วาระการดำรงตำแหน่งของคณะกรรมการตรวจสอบมีวาระคราวละ 2 ปี

  9.3 การสรรหากรรมการ

1.  คณะกรรมการบริษัท

  บริษัทไม่มีการจัดตั้งคณะกรรมการสรรหา (Nominating Committee)
  เพื่อคัดเลือกบุคคลที่จะแต่งตั้งเป็นกรรมการ อย่างไรก็ตาม
  บริษัทได้กำหนดแนวทางและหลักเกณฑ์ในการแต่งตั้งกรรมการบริษัท ทั้งนี้
  คณะกรรมการจะเป็นผู้พิจารณาคัดเลือกโดยใช้เกณฑ์ความสามารถ ประสบการณ์ วิสัยทัศน์
  และความน่าเชื่อถือ นอกจากนี้ ในการประชุมสามัญประจำปีทุกครั้ง ตามข้อบังคับของบริษัท
  กำหนดให้กรรมการจำนวนหนึ่งในสามเป็นอัตราจะต้องพ้นจากตำแหน่ง
  และในกรณีที่ต้องการเลือกกรรมการดังกล่าวดังกล่าวที่พ้นจากตำแหน่งเข้าเป็นกรรมการอีกครั้ง
  จะต้องได้รับการอนุมัติจากที่ประชุมผู้ถือหุ้น โดยกำหนดให้ที่ประชุมผู้ถือหุ้นเลือกตั้งกรรมการ
  ตามหลักเกณฑ์และวิธีการดังนี้

1.  ผู้ถือหุ้นแต่ละคนจะมีคะแนนเสียงเท่ากับหนึ่งหุ้นต่อหนึ่งเสียง

2.  ผู้ถือหุ้นแต่ละคนจะใช้คะแนนเสียงที่ตนมีอยู่ทั้งหมดตาม (1)
    เพื่อเลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้กรรมการคนใดมากหรือน้อยกว่ากรรมการคนอื่นๆ ไม่ได้

3.  บุคคลซึ่งได้รับคะแนนเสียงสูงสุดตามลำดับจะได้รับการเลือกตั้งให้เป็นกรรมการเท่ากับจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งให้ลำดับถัดลงมามีคะแนนเสียงเท่ากันเกินจำนวนที่จะพึงมีหรือเลือกตั้งในครั้งหนึ่ง
    ให้ผู้เป็นประธานเป็นผู้ออกเสียงชี้ขาด

  ในกรณีที่ตำแหน่งกรรมการว่างลงเพราะเหตุอื่น นอกเหนือไปจากการออกตามวาระ
  ให้คณะกรรมการเลือกบุคคลซึ่งมีคุณสมบัติและไม่มีลักษณะต้องห้ามตามกฎหมายว่าด้วยบริษัทมหาชนจำกัด
  เข้าเป็นกรรมการแทนในการประชุมคณะกรรมการคราวถัดไป
  เว้นแต่วาระของกรรมการจะเหลือน้อยกว่า 2 เดือน
  โดยบุคคลซึ่งได้รับการเลือกตั้งเป็นกรรมการแทนจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่เข้าไปแทน
  โดยมติของคณะกรรมการดังกล่าว ต้องประกอบด้วยคะแนนเสียงไม่น้อยกว่า 3 ใน 4
  ของจำนวนกรรมการที่ยังเหลืออยู่

  ทั้งนี้ การสรรหากรรมการบริหาร
  คณะกรรมการบริษัทจะเป็นผู้แต่งตั้งโดยเลือกจากกรรมการของบริษัท

1.  คณะกรรมการตรวจสอบ

  คณะกรรมการบริษัทเป็นผู้แต่งตั้งคณะกรรมการตรวจสอบอย่างน้อย 3 ท่าน
  โดยแต่งตั้งจากกรรมการอิสระของบริษัทที่มีคุณสมบัติตามที่กฎหมายว่าด้วยหลักทรัพย์และตลาดหลักทรัพย์
  รวมถึง ประกาศ ข้อบังคับ
  และ/หรือระเบียบของตลาดหลักทรัพย์แห่งประเทศไทยที่กำหนดว่าด้วยคุณสมบัติและขอบเขตการดำเนินงานของคณะกรรมการตรวจสอบ
  ทั้งนี้ กรรมการตรวจสอบอย่างน้อย 1 คน ต้องเป็นผู้มีความรู้ด้านการบัญชีและการเงิน

  หลักเกณฑ์ในการคัดเลือกกรรมการอิสระ

  คุณสมบัติของกรรมการอิสระ:

1)  ถือหุ้นไม่เกินร้อยละห้าของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย
    บริษัทร่วม หรือนิติบุคคลที่อาจมีความขัดแย้ง

2)  ไม่เป็นลูกจ้าง พนักงาน ที่ปรึกษาที่ได้เงินเดือนประจำ หรือผู้มีอำนาจควบคุมของบริษัท
    บริษัทใหญ่ บริษัทย่อย บริษัทร่วม หรือนิติบุคคลที่อาจมีความขัดแย้ง

3)  ไม่มีความสัมพันธ์ทางสายโลหิต ทางการสมรส หรือโดยการจดทะเบียนตามกฎหมาย
    ในลักษณะที่ เป็นบิดา มารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร
    ผู้ถือหุ้นรายใหญ่ ผู้มี อำนาจควบคุม
    หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัทหรือ บริษัทย่อย

4)  ไม่มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม หรือนิติบุคคลที่อาจมีความ
    ขัดแย้ง ในลักษณะที่อาจเป็นการขัดขวางการใช้วิจารณญาณอย่างอิสระของตน
    และไม่มีลักษณะอื่น ใด
    ที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

จำนวนครั้งของการประชุมคณะกรรมการและจำนวนครั้งที่กรรมการเข้าร่วมประชุม

ใน ปี พ.ศ. 2549 และ 2548

+------+----------------------+------------------+-------------------+
| ล    | รายชื่อ                | จำนวนครั้ง         | จำนวนครั้ง          |
| ำดับที่ |                      |                  |                   |
|      |                      | (ปี 2549)         | (ปี 2548)          |
+------+----------------------+------------------+-------------------+
| 1.   | นางปัทมา ตั้งพิรุฬห์ธรรม   | 4/4              | 4/4               |
+------+----------------------+------------------+-------------------+
| 2.   | ศาสตราจารย์           | 1/4              | 4/4               |
|      | ดร.เทียนฉาย กีระนันทน์   |                  |                   |
|      |                      | 3/4              |                   |
|      | รองศาสตราจารย์        |                  |                   |
|      | ดร.พุทธกาล รัชธร       |                  |                   |
+------+----------------------+------------------+-------------------+
| 3.   | ดร.สมจินต์ ศรไพศาล     | 4/4              | 3/4               |
+------+----------------------+------------------+-------------------+
| 4.   | นายธรรมศักดิ์ จิตติมาพร   | 2/4              | 3/4               |
+------+----------------------+------------------+-------------------+
| 5.   | นายวิสุทธิ วิทยฐานกรณ์    | 4/4              | 4/4               |
+------+----------------------+------------------+-------------------+
| 6.   | นายสมฤกษ์ ตั้งพิรุฬห์ธรรม  | 4/4              | 4/4               |
+------+----------------------+------------------+-------------------+
| 7.   | นางสาวปรินดา          | 4/4              | 3/4               |
|      | ตั้งพิรุฬห์ธรรม           |                  |                   |
+------+----------------------+------------------+-------------------+
| 8.   | นายวรวิทย์ ตั้งพิรุฬห์ธรรม  | 4/4              | 4/4               |
+------+----------------------+------------------+-------------------+
| 9.   | นายวรวุฒิ ตั้งพิรุฬห์ธรรม   | 3/4              | 4/4               |
+------+----------------------+------------------+-------------------+

หมายเหตุ: 1) บริษัทได้จัดให้มีการประชุมคณะกรรมการ 4 ครั้งในปี 2548 และ 2549

2) รองศาสตราจารย์ ดร.พุทธกาล รัชธร เข้ารับตำแหน่งกรรมการ แทนศาสตราจารย์
ดร.เทียนฉาย กีระนันทน์ เมื่อวันที่ 27 เมษายน 2549

จำนวนครั้งของการประชุมคณะกรรมการตรวจสอบและจำนวนครั้งที่กรรมการตรวจสอบเข้าร่วมประชุม

ใน ปี พ.ศ. 2549 และ 2548

+------+---------------------+----------------+-----------------------+
| ล    | รายชื่อ               | จำนวนครั้ง       | จำนวนครั้ง              |
| ำดับที่ |                     |                |                       |
|      |                     | (ปี 2549)       | (ปี 2548)              |
+------+---------------------+----------------+-----------------------+
| 1.   | ศาสตราจารย์          | 1/4            | 6/6                   |
|      | ดร.เทียนฉาย กีระนันทน์  |                |                       |
|      |                     | 3/4            | -                     |
|      | รองศาสตราจารย์       |                |                       |
|      | ดร.พุทธกาล รัชธร      |                |                       |
+------+---------------------+----------------+-----------------------+
| 2.   | ดร.สมจินต์ ศรไพศาล    | 4/4            | 6/6                   |
+------+---------------------+----------------+-----------------------+
| 3.   | นายธรรมศักดิ์ จิตติมาพร  | 2/4            | 5/6                   |
+------+---------------------+----------------+-----------------------+

หมายเหตุ: 1) บริษัทได้จัดให้มีการประชุมคณะกรรมการ 4 ครั้งในปี 2549 และ 6 ครั้งในปี
2548

2) รองศาสตราจารย์ ดร.พุทธกาล รัชธร เข้ารับตำแหน่งประธานกรรมการตรวจสอบ
แทนศาสตราจารย์ ดร.เทียนฉาย กีระนันทน์ เมื่อวันที่ 27 เมษายน 2549

  9.4 ค่าตอบแทนกรรมการ

  ค่าตอบแทนที่เป็นตัวเงินมีรายละเอียดดังนี้

1.  ค่าตอบแทนของกรรมการบริษัทแต่ละราย

  ค่าตอบแทนของกรรมการของบริษัทแต่ละราย

+------+----------------------+------------------+-------------------+
| ล    | ชื่อ-สกุล               | ค่าเบี้ยประชุม       |                   |
| ำดับที่ |                      |                  |                   |
+------+----------------------+------------------+-------------------+
|      |                      | ปี 2549           | ปี 2548            |
+------+----------------------+------------------+-------------------+
| 1.   | นางปัทมา ตั้งพิรุฬห์ธรรม   | 40,000           | 40,000            |
+------+----------------------+------------------+-------------------+
| 2.   | ศาสตราจารย์           | 10,000           | 40,000            |
|      | ดร.เทียนฉาย กีระนันทน์   |                  |                   |
|      |                      | 30,000           |                   |
|      | รองศาสตราจารย์        |                  |                   |
|      | ดร.พุทธกาล รัชธร       |                  |                   |
+------+----------------------+------------------+-------------------+
| 3.   | ดร.สมจินต์ ศรไพศาล     | 40,000           | 30,000            |
+------+----------------------+------------------+-------------------+
| 4.   | นายธรรมศักดิ์ จิตติมาพร   | 20,000           | 30,000            |
+------+----------------------+------------------+-------------------+
| 5.   | นายวิสุทธิ วิทยฐานกรณ์    | 40,000           | 40,000            |
+------+----------------------+------------------+-------------------+
| 6.   | นายสมฤกษ์ ตั้งพิรุฬห์ธรรม  | 40,000           | 40,000            |
+------+----------------------+------------------+-------------------+
| 7.   | นางสาวปรินดา          | 40,000           | 30,000            |
|      | ตั้งพิรุฬห์ธรรม           |                  |                   |
+------+----------------------+------------------+-------------------+
| 8.   | นายวรวิทย์ ตั้งพิรุฬห์ธรรม  | 40,000           | 40,000            |
+------+----------------------+------------------+-------------------+
| 9.   | นายวรวุฒิ ตั้งพิรุฬห์ธรรม   | 30,000           | 40,000            |
+------+----------------------+------------------+-------------------+
|      | รวม                  | 330,000          | 330,000           |
+------+----------------------+------------------+-------------------+

  ค่าตอบแทนของกรรมการตรวจสอบของบริษัทแต่ละราย

2.  ค่าตอบแทนรวมและจำนวนรายของกรรมการบริหารและผู้บริหารของบริษัท

  ค่าตอบแทนของกรรมการบริหารและผู้บริหารของบริษัท

  --------------------------- ---------------- ------------- ----------------
  ประเภทค่าตอบแทน              ค่าตอบแทนผู้บริหาร                 
                              (บาท)                          

                              ปี 2549           ปี 2548        ปี 2547

  จำนวน (คน)                  6***             6***          7**

  เงินเดือน                     3,290,000        3,602,200     4,184,400

  โบนัส                        45,000           77,400        -

  อื่นๆเช่น ค่าบริหาร              26,500           24,000        -

  รวม                         3,361,500        3,703,600     4,184,400
  --------------------------- ---------------- ------------- ----------------

  หมายเหตุ: (*) ในปี 2546 กรรมการ บริหารทั้งหมด 4
  ท่านได้รับเงินเดือนและโบนัสในฐานะผู้บริหาร

  (**) ในปี 2546 คุณวิสุทธิ วิทยฐานกรณ์มีฐานะเป็นกรรมการของบริษัทเท่านั้น แต่ในไตรมาสที่
  1 ของปี 2547 เป็นต้นไป คุณวิสุทธิ
  วิทยฐานกรณ์มีฐานะเป็นกรรมการบริหารของบริษัทโดยมีมติประชุมวิสามัญผู้ถือหุ้นครั้งที่ 1/2547
  เมื่อวันที่ 15 มีนาคม 2547 แต่ไม่ขอรับเงินเดือนและโบนัส

  (***) เนื่องจากประธานเจ้าหน้าที่การเงิน เสียชีวิตเมื่อปลายปี 2549 โดยมีนายสมฤกษ์
  ตั้งพิรุฬห์ธรรม รักษาการในปัจจุบัน จึงมีกรรมการบริหารและผู้บริหารรวมทั้งสิ้น 6 ท่าน ณ 31
  ธันวาคม 2549

  9.5 การกำกับดูแลกิจการ

  บริษัทได้ให้ความสำคัญในการกำกับดูแลกิจการเป็นอย่างมาก จากความเชื่อที่ว่า
  การกำกับดูแลกิจการเป็นระบบที่จัดให้มีกระบวนการและโครงสร้างของภาวะผู้นำ
  และการควบคุมของกิจการให้มีความรับผิดชอบตามหน้าที่ด้วยความโปร่งใส
  และสร้างความสามารถในการแข่งขันเพื่อรักษาเงินทุนและเพิ่มพูนคุณค่าให้กับผู้ถือหุ้นในระยะยาว
  ภายในกรอบการมี จริยธรรมที่ดี โดยคำนึงถึงผู้มีส่วนได้ส่วนเสียอื่นและสังคมโดยรวม

  ในส่วนของความคืบหน้าในการปฏิบัติตามหลักการกำกับดูแลกิจการที่ดี 15 ข้อ
  ตามที่ตลาดหลักทรัพย์แห่งประเทศไทยกำหนดนั้น
  บริษัทขอรายงานเรียงตามลำดับของหลักการในแต่ละหัวข้อดังต่อไปนี้

  นโยบายเกี่ยวกับการกำกับดูแลกิจการ (หลักการกำกับดูแลกิจการที่ดีข้อที่ 1)

  เพื่อให้การดำเนินธุรกิจของบริษัทมีการเจริญเติบโตอย่างต่อเนื่อง
  และเพิ่มความเชื่อมั่นให้แก่ผู้ลงทุนและผู้ที่เกี่ยวข้องทุกฝ่าย
  บริษัทจึงกำหนดนโยบายในการกำกับดูแลกิจการ โดยให้คณะกรรมการบริษัทถือปฏิบัติดังต่อไปนี้

-   จะบริหารงานด้วยความระมัดระวัง รับผิดชอบต่อการปฏิบัติหน้าที่ด้วยความสามารถ
    และประสิทธิภาพที่เพียงพอ เพื่อให้เกิดประโยชน์สูงสุดต่อผู้ถือหุ้น

-   ดำเนินงานด้วยความโปร่งใส สามารถตรวจสอบได้
    เปิดเผยข้อมูลอย่างเพียงพอแก่ผู้ที่เกี่ยวข้องทุกฝ่าย

-   ดำเนินธุรกิจโดยคำนึงถึงความเสี่ยงอยู่เสมอโดยมีการควบคุมและบริหารความเสี่ยงในระดับที่
    เหมาะสม

-   ดูแลมิให้เกิดปัญหาความขัดแย้งทางผลประโยชน์
    รับผิดชอบต่อการตัดสินใจและการกระทำของตนเอง

-   การปฏิบัติต่อผู้ถือหุ้น และผู้มีส่วนได้ส่วนเสียอย่างเท่าเทียมกัน และเป็นธรรมต่อทุกฝ่าย

-   ได้มีการจัดทำข้อพึงปฏิบัติเกี่ยวกับจรรยาบรรณของคณะกรรมการ ฝ่ายจัดการ
    และพนักงานที่เป็นลายลักษณ์อักษร และ บริษัทได้มีการประกาศแจ้งให้กรรมการ ฝ่ายจัดการ
    และพนักงานทุกคนได้รับทราบและยึดถือเป็นแนวทางในการปฏิบัติเป็นที่เรียบร้อยแล้ว

  สิทธิของผู้ถือหุ้น (หลักการกำกับดูแลกิจการที่ดีข้อที่ 2)

  บริษัทได้ให้ความสำคัญเกี่ยวกับสิทธิของผู้ถือหุ้นอย่างเท่าเทียมกัน ดังต่อไปนี้

-   สิทธิในการได้รับข้อมูลของบริษัท

  ในการจัดประชุมผู้ถือหุ้นนั้น บริษัทได้จัดส่งหนังสือนัดประชุม
  ให้ผู้ถือหุ้นได้ทราบล่วงหน้าก่อนวันนัดประชุม 7 วัน พร้อมทั้งข้อมูลประกอบการประชุมวาระต่างๆ
  รวมถึงความเห็นของคณะกรรมการประกอบในแต่ละวาระ และมีการบันทึกการประชุมถูกต้อง
  ครบถ้วนเพื่อให้ผู้ถือหุ้นสามารถตรวจสอบได้

-   สิทธิในการออกเสียง

  ในการประชุมผู้ถือหุ้นในแต่ละครั้ง
  ประธานในที่ประชุมได้เปิดโอกาสให้ผู้ถือหุ้นได้มีสิทธิอย่างเท่าเทียมกันในการตรวจสอบการดำเนินงานของบริษัท
  สอบถามและแสดงความคิดเห็นและข้อเสนอแนะต่างๆ

-   สิทธิที่จะได้รับการดูแลอย่างเป็นธรรม

  ผู้ถือหุ้นจะได้รับการดูแลอย่างเท่าเทียมกันในสิทธิต่างๆที่ผู้ถือหุ้นพึงมีและพึงได้

  สิทธิของผู้มีส่วนได้ส่วนเสีย (หลักการกำกับดูแลกิจการที่ดีข้อที่ 3)

  บริษัทได้ให้ความสำคัญต่อสิทธิของผู้มีส่วนได้ส่วนเสียทุกกลุ่มโดยมีรายละเอียดดังต่อไปนี้

+------------+---------------------------------------------------------+
| -          | บริษัทได้ปฏิบัติกับพนักงานอย่างเท่าเทียม เป็นธรรม                   |
|    พนักงาน: | และให้ผลตอบแทนที่เหมาะสม                                   |
+------------+---------------------------------------------------------+
| -   คู่ค้า:   | บริษัทมีการซื้อสินค้าและบริการจากคู่ค้าโดยเป็นไปตามเงื่อนไขทางการค้า   |
|            | รวมถึงการปฏิบัติตามสัญญาต่อคู่ค้า                                |
+------------+---------------------------------------------------------+
| -   ลูกค้า:  | บริษัทเอาใจใส่และรับผิดชอบต่อลูกค้า ผลิตสินค้าที่มีคุณภาพและมาตรฐาน    |
|            | รักษาความลับของลูกค้า                                       |
|            | และมีหน่วยง                                               |
|            | านหรือบุคคลที่ทำหน้าที่รับข้อร้องเรียนของลูกค้าเพื่อรีบดำเนินงานให้แก่ลูกค้า |
|            | โดยเร็วที่สุด                                               |
+------------+---------------------------------------------------------+
| -   คู่แข่ง:  | บริษัทประพฤติตามกรอบกติกาการแข่งขันที่ดี                         |
|            | รักษาบรรทัดฐานของข้อพึงปฏิบัติในการแข่งขัน                       |
|            | หลีกเลี่ยงวิธีการที่ไม่สุจริตเพื่อทำลายคู่แข่งขัน                       |
+------------+---------------------------------------------------------+
| -   ชุมชน:  | บริษัทมีความรับผิดชอบต่อสภาพแวดล้อมของชุมชน และสังคม             |
+------------+---------------------------------------------------------+

  ทั้งนี้บริษัทได้ปฎิบัติตามข้อกำหนดของกฏหมายและกฎระเบียบต่างๆที่เกี่ยวข้อง
  เพื่อให้สิทธิของผู้มีส่วนได้ส่วนเสียเหล่านี้ได้รับการดูแลอย่างดี

  การประชุมผู้ถือหุ้น (หลักการกำกับดูแลกิจการที่ดีข้อที่ 4)

  ในหนังสือเชิญประชุม ผู้ถือหุ้นจะได้ทราบวัน เวลา สถานที่ประชุม
  ตลอดจนรายละเอียดวาระในการประชุม ในการประชุมผู้ถือหุ้นในแต่ละครั้ง
  โดยการประชุมผู้ถือหุ้นทุกครั้งที่ผ่านมา คณะกรรมการเข้าร่วมการประชุมทุกครั้ง อันประกอบด้วย
  ประธานคณะกรรมการ ประธานคณะกรรมการบริหาร
  และผู้บริหารทุกท่านที่มีความรับผิดชอบในส่วนงานต่างๆ รวมถึงคณะอนุกรรมการ คือ
  ประธานคณะกรรมการตรวจสอบ เพื่อแถลงข้อมูลการดำเนินงาน
  รวมทั้งประธานในที่ประชุมได้เปิดโอกาสให้ผู้ถือหุ้นสอบถามและแสดงความคิดเห็นและข้อเสนอแนะได้
  รายงานการประชุมผู้ถือหุ้นจะถูกนำเสนอให้ผู้ถือหุ้นพิจารณารับรองในการประชุมผู้ถือหุ้นครั้งถัดไป
  บริษัทได้จัดเก็บรายงานการประชุมผู้ถือหุ้นที่ผ่านการรับรองจากที่ประชุมผู้ถือหุ้นไว้ในที่ปลอดภัย
  และพร้อมที่จะให้ผู้ที่เกี่ยวข้องตรวจสอบได้

  ภาวะผู้นำและวิสัยทัศน์ (หลักการกำกับดูแลกิจการที่ดีข้อที่ 5)

คณะกรรมการบริษัท มีการกำหนดบทบาทหน้าที่
เพื่อให้เป็นไปตามมาตรฐานการกำกับดูแลกิจการที่ดีดังต่อไปนี้

-   คณะกรรมการได้มีส่วนร่วมในการกำหนด (หรือให้ความเห็นชอบ) วิสัยทัศน์ ภารกิจ กลยุทธ์
    เป้าหมาย แผนธุรกิจ และงบประมาณของบริษัท
    ตลอดจนการกำกับดูแลให้ฝ่ายจัดการดำเนินการให้เป็นไปตามแผนธุรกิจและงบประมาณที่กำหนดไว้อย่างมีประสิทธิภาพและประสิทธิผล
    เพื่อเพิ่มมูลค่าทางเศรษฐกิจสูงสุดให้แก่กิจการ และความมั่นคงสูงสุดให้แก่ผู้ถือหุ้น

-   คณะกรรมการเป็นผู้พิจารณาการกำหนดและแยกบทบาทหน้าที่
    และความรับผิดชอบระหว่างคณะกรรมการและฝ่ายจัดการอย่างชัดเจน ดังรายละเอียด
    ในเรื่องโครงสร้างการจัดการ รวมทั้งมีการสื่อสารบทบาท หน้าที่
    และความรับผิดชอบดังกล่าวต่อกรรมการ ฝ่ายจัดการ และพนักงาน
    ของบริษัทอย่างสม่ำเสมอคณะกรรมการได้จัดตั้งคณะกรรมการตรวจสอบ
    ซึ่งประกอบด้วยกรรมการอิสระเพื่อช่วยดูแลรายงานทางการเงิน และระบบควบคุมภายใน
    และเปิดเผยข้อมูลของบริษัทในกรณีที่เกิดรายการที่เกี่ยวโยงกัน
    หรือรายการที่อาจจะมีความขัดแย้งทางผลประโยชน์ให้มีความถูกต้อง และครบถ้วน

-   คณะกรรมการได้จัดตั้งหน่วยยตรวจสอบภายในซึ่งเป็นบุคคลภายในบริษัทซึ่งจะรายงานโดยตรงต่อคณะกรรมการตรวจสอบ

  ความขัดแย้งทางผลประโยชน์ (หลักการกำกับดูแลกิจการที่ดีข้อที่ 6)

  ในขั้นตอนการอนุมัติการทำรายการที่อาจมีความขัดแย้งทางผลประโยชน์
  หรือรายการที่เกี่ยวโยงกันอื่นๆ บริษัทมอบหมายให้ฝ่ายที่เกี่ยวข้องรวบรวมข้อมูลที่เกี่ยวข้อง
  เพื่อนำเสนอต่อคณะกรรมการตรวจสอบเพื่อพิจารณาให้ความเห็นรายการดังกล่าวเป็นรายการที่เป็นไปตามลักษณะธุรกิจทั่วไปและเป็นไปในราคาที่ยุติธรรม
  และนำเสนอต่อคณะกรรมการบริษัทเพื่อพิจารณา
  ทั้งนี้บริษัทได้ปฏิบัติตามกฎหมายว่าด้วยหลักทรัพย์และตลาดหลักทรัพย์ และข้อบังคับ ประกาศ คำสั่ง
  หรือกำหนดของตลาดหลักทรัพย์แห่งประเทศไทยอย่างเคร่งครัด
  โดยผู้มีส่วนได้ส่วนเสียในการทำรายการใดๆจะไม่มีสิทธิออกเสียงอนุมัติการทำรายการนั้นๆ ทั้งนี้
  บริษัทได้มีการเปิดเผยรายละเอียดให้ผู้ถือหุ้นทราบไว้ในรายงานประจำปี และแบบ 56-1

  จริยธรรมทางธุรกิจ (หลักการกำกับดูแลกิจการที่ดีข้อที่ 7)

  บริษัทได้จัดทำข้อพึงปฎิบัติเกี่ยวกับจรรยาบรรณของคณะกรรมการบริษัทฝ่ายจัดการและพนักงานที่เป็นลายลักษณ์อักษร
  เป็นที่เรียบร้อยแล้ว และได้มีการประกาศแจ้งให้กรรมการ ฝ่ายจัดการ
  และพนักงานทุกคนได้รับทราบและยึดถือเป็นแนวทางในการปฏิบัติหน้าที่ตามภารกิจของบริษัทด้วยความซื่อสัตย์
  สุจริต อย่างมีจริยธรรม และคุณธรรม เพื่อให้บรรลุผลตามเจตนารมณ์ที่กำหนดไว้ต่อไป

  การถ่วงดุลกรรมการที่ไม่เป็นผู้บริหาร (หลักการกำกับดูแลกิจการที่ดีข้อที่ 8)

  ณ วันที่ 31 ธันวาคม 2549 คณะกรรมการบริษัทประกอบด้วยกรรมการ 8 ท่านดังต่อไปนี้

-   กรรมการที่เป็นผู้บริหาร (Executive Director) 4 ท่าน

-   กรรมการที่ไม่ได้เป็นผู้บริหาร (Non-Executive Director) 1 ท่าน

-   กรรมการที่เป็นอิสระ (Independent Director) 3 ท่าน
    คิดเป็นหนึ่งในสามของกรรมการทั้งคณะ

  ดังนั้นบริษัทมีกรรมการที่เป็นอิสระ 3 ท่าน คิดเป็นร้อยละ 33 ของคณะกรรมการบริษัททั้งคณะ
  ซึ่งถือว่ามีการถ่วงดุลของกรรมการที่เป็นอิสระ นอกจากนี้
  บริษัทมีคณะกรรมการตรวจสอบซึ่งประชุมล่วงหน้าทุกครั้งก่อนมีการประชุมคณะกรรมการบริษัทเพื่อให้ความเห็นในเรื่องงบการเงิน
  และเรื่องการควบคุมภายในบริษัท เป็นต้น
  และบริษัทมีหน่วยตรวจสอบภายในซึ่งขึ้นตรงกับคณะกรรมการตรวจสอบ
  ซึ่งจะช่วยสร้างความมั่นใจให้กับนักลงทุนในเรื่องประสิทธิภาพของการถ่วงดุลอำนาจในการบริหารงาน
  และเป็นการสร้างระบบบรรษัทภิบาลที่ดีให้กับบริษัทอีกทางหนึ่ง

  การรวมหรือแยกตำแหน่ง (หลักการกำกับดูแลกิจการที่ดีข้อที่ 9)

  บริษัทได้แต่งตั้งกรรมการบริษัท
  โดยไม่ให้บุคคลหรือกลุ่มบุคคลใดมีอำนาจในการตัดสินใจแต่เพียงบุคคลเดียวหรือกลุ่มเดียว
  เพื่อให้การบริหารงานมีประสิทธิภาพและสร้างกลไกการถ่วงดุล
  โดยบริษัทมีโครงสร้างการจัดการที่ชัดเจนตามที่แสดงไว้ในข้อ 9.1: โครงสร้างองค์กรของบริษัท
  ซึ่งมีการแบ่งแยกสายงานบังคับบัญชาที่ชัดเจน
  มีการกระจายอำนาจในการบริหารงานและการตัดสินใจลงไปในฝ่ายต่างๆภายในบริษัทตามความเหมาะสม
  เพื่อไม่ให้อำนาจในการตัดสินใจและการบริหารงานอยู่ที่ประธานเจ้าหน้าที่บริหารแต่เพียงผู้เดียว
  ในขณะที่บริษัทมีประธานกรรมการเป็นตัวแทนของผู้ถือหุ้นรายใหญ่โดยไม่เป็นบุคคลคนเดียวกันกับประธานเจ้าหน้าที่บริหาร
  และถึงแม้ว่ามีความสัมพันธ์ต่อกันระหว่างประธานกรรมการและประธานเจ้าหน้าที่บริหาร
  ซึ่งมีสายสัมพันธ์กันระหว่างประธานเจ้าหน้าที่บริหารซึ่งเป็นบุตรชาย
  และประธานกรรมการบริษัทซึ่งเป็นมารดา
  บริษัทได้มีการแบ่งแยกอำนาจหน้าที่ของคณะกรรมการและประธานเจ้าหน้าที่ผู้บริหารอย่างชัดเจน
  เพื่อเป็นการแบ่งแยกหน้าที่ในการกำหนดนโยบายการกำกับดูแลและการบริหารงานประจำออกจากกัน
  นอกจากนี้บริษัทมีหน่วยตรวจสอบภายในทำหน้าที่ดูแลตรวจสอบการดำเนินงานของบริษัทให้เป็นไปอย่างโปร่งใส
  เหมาะสม และรัดกุม โดยรายงานตรงกับคณะกรรมการตรวจสอบของบริษัทซึ่งเป็นกรรมการอิสระ
  3 ท่าน ทำหน้าที่ในการถ่วงดุลและตรวจทานการบริหารงานของบริษัท

  ค่าตอบแทนกรรมการและเจ้าหน้าที่ระดับบริหาร (หลักการกำกับดูแลกิจการที่ดีข้อที่ 10)

-   ค่าตอบแทนกรรมการ:
    บริษัทได้กำหนดนโยบายค่าตอบแทนของกรรมการไว้อย่างชัดเจนและโปร่งใสโดยค่าตอบแทนอยู่ในระดับเดียวกับอุตสาหกรรม
    และสูงเพียงพอที่จะดึงดูดและรักษากรรมการที่มีคุณสมบัติที่ต้องการ
    กรรมการที่ได้รับมอบหมายให้มีหน้าที่และความรับผิดชอบเพิ่มมากขึ้น
    จะได้รับค่าตอบแทนที่เหมาะสมกับหน้าที่และความรับผิดชอบที่ได้รับมอบหมายที่เพิ่มมากขึ้น

-   ค่าตอบแทนของเจ้าหน้าที่ระดับบริหาร:
    ค่าตอบแทนของเจ้าหน้าที่ระดับบริหารเป็นไปตามหลักการและนโยบายที่คณะกรรมการบริษัทกำหนด
    ซึ่งเชื่อมโยงกับผลการดำเนินงานของบริษัทและผลการปฎิบัติงานของเจ้าหน้าที่ระดับบริหารแต่ละท่าน
    ปัจจุบันบริษัทยังไม่มีคณะอนุกรรมการกำหนดค่าตอบแทน
    แต่มีกระบวนการพิจารณาค่าตอบแทนที่เหมาะสม
    โดยใช้ข้อมูลค่าตอบแทนของบริษัทในอุตสาหกรรมเดียวกัน และมีขนาดใกล้เคียงกัน
    รวมทั้งผลการประกอบการของบริษัทมาประกอบการพิจารณา

  การประชุมคณะกรรมการ (หลักการกำกับดูแลกิจการที่ดีข้อที่ 11)

  บริษัทมีการกำหนดการประชุมคณะกรรมการเป็นประจำทุก ๆ 3 เดือน
  โดยปกติการประชุมแต่ละครั้งใช้เวลาประมาณ 2-3 ชั่วโมง
  โดยมีเลขานุการบริษัทจัดส่งเอกสารเชิญประชุม
  พร้อมเอกสารประกอบการประชุมล่วงหน้าไม่น้อยกว่า 7 วัน ทั้งนี้
  ในการประชุมคณะกรรมการบริษัทในแต่ละครั้ง
  กรรมการแต่ละท่านสามารถที่จะแสดงความคิดเห็นต่อที่ประชุมได้อย่างเปิดเผย และตรงไปตรงมา
  โดยเลขานุการบริษัทเป็นผู้จดบันทึกการประชุม และจัดทำรายงานการประชุม

  คณะอนุกรรมการ (หลักการกำกับดูแลกิจการที่ดีข้อที่ 12)

  คณะกรรมการบริษัทได้แต่งตั้งคณะกรรมการตรวจสอบซึ่งประกอบด้วยกรรมการอิสระ
  เพื่อช่วยในการกำกับดูแลกิจการ
  รายนามและบทบาทความรับผิดชอบของคณะกรรมการตรวจสอบได้กล่าวไว้แล้วในหัวข้อเรื่องการจัดการ
  คณะกรรมการตรวจสอบจะมีกำหนดการประชุมเป็นประจำทุก 3 เดือน
  และรายงานต่อคณะกรรมการบริษัท

  ระบบการควบคุมและตรวจสอบภายใน (หลักการกำกับดูแลกิจการที่ดีข้อที่ 13)

  - ระบบการควบคุมและการตรวจสอบภายใน:
  คณะกรรมการตรวจสอบได้สอบทานระบบควบคุมภายในของบริษัทโดยได้พิจารณาและสอบทานร่วมกับฝ่ายบริหารของบริษัท
  และมีความเห็นว่าบริษัทมีความเพียงพอและความเหมาะสมของระบบควบคุมภายในที่จะสามารถป้องกันทรัพย์สินอันเกิดจากการที่ผู้บริหารนำไปใช้โดยมิชอบหรือโดยไม่มีอำนาจ
  เช่น มีการกำหนดอำนาจอนุมัติสั่งการ และมีการจัดทำระเบียบการปฏิบัติงานที่เป็นลายลักษณ์อักษร
  รวมทั้งบริษัทยังได้เล็งเห็นความสำคัญของระบบควบคุมภายใน
  จึงได้จัดให้มีหน่วยตรวจสอบภายในรวมทั้งระบบการตรวจสอบภายในขึ้นเพื่อเป็นกลไกที่สำคัญที่มีความเป็นอิสระในการติดตามและประเมินผลการควบคุมภายใน
  นอกจากนี้บริษัทยังมีระบบการจัดเก็บเอกสารสำคัญที่ทำให้กรรมการ ผู้สอบบัญชี
  และผู้มีอำนาจตามกฎหมายสามารถตรวจสอบได้ภายในระยะเวลาอันควร

  - การบริหารความเสี่ยง: บริษัทได้ให้ความสำคัญเกี่ยวกับการบริหารความเสี่ยงเป็นอย่างมาก
  บริษัทได้จัดให้มีการกำหนดและประเมินความเสี่ยงของกิจการเป็นประจำไม่ว่าจะเป็นความเสี่ยงทางธุรกิจหรือความเสี่ยงทางการเงิน
  บริษัทได้จัดให้มีการประชุมทีมผู้บริหาร และฝ่ายต่างๆที่เกี่ยวข้องทุกๆเดือน
  ซึ่งนอกจากจะประเมินความเสี่ยงแล้ว ทีมผู้บริหาร จะเป็นผู้กำหนดกลยุทธ์
  และมาตรการในการลดความเสี่ยง
  รวมถึงได้มอบหมายให้หน่วยงานที่เกี่ยวข้องติดตามความเสี่ยงนั้นๆอย่างต่อเนื่อง
  และรายงานความคืบหน้าต่อคณะกรรมการบริหารของบริษัท

  รายงานของคณะกรรมการ (หลักการกำกับดูแลกิจการที่ดีข้อที่ 14)

  คณะกรรมการบริษัทเป็นผู้รับผิดชอบต่องบการเงินของบริษัท
  และสารสนเทศทางการเงินที่จะปรากฏในรายงานประจำปีของบริษัท
  งบการเงินดังกล่าวจัดทำขึ้นตามมาตรฐานการบัญชีที่ได้รับการรับรองทั่วไปในประเทศไทย
  โดยเลือกใช้นโยบายบัญชีที่เหมาะสมและปฏิบัติอย่างสม่ำเสมอ และใช้ดุลยพินิจอย่างระมัดระวัง
  รวมทั้งมีการเปิดเผยข้อมูลที่สำคัญอย่างเพียงพอในหมายเหตุประกอบงบการเงิน
  คณะกรรมการบริษัทได้จัดตั้งคณะกรรมการตรวจสอบ (Audit Committee)
  เพื่อทำหน้าที่สอบทานให้บริษัทมีการรายงานทางการเงินอย่างถูกต้องและเพียงพอ
  มีระบบการควบคุมภายใน และการตรวจสอบภายในอย่างเหมาะสมและมีประสิทธิภาพ
  มีการปฏิบัติงานที่โปร่งใสเป็นไปตามระเบียบและนโยบายของบริษัท
  และข้อกำหนดทางกฎหมายต่างๆที่เกี่ยวข้อง รวมถึงการพิจารณาคัดเลือก
  เสนอแต่งตั้งและเสนอค่าตอบแทนของผู้สอบบัญชีของบริษัท

  ความสัมพันธ์กับผู้ลงทุน (หลักการกำกับดูแลกิจการที่ดีข้อที่ 15)

  คณะกรรมการบริษัทตระหนักดีว่าข้อมูลของบริษัททั้งที่เกี่ยวกับการเงินและที่ไม่ใช่การเงินมีผลต่อกระบวนการตัดสินใจของผู้ลงทุนและผู้มีส่วนได้ส่วนเสียของบริษัท
  บริษัทมีนโยบายให้ฝ่ายบริหารดำเนินการในเรื่องที่เกี่ยวกับการเปิดเผยข้อมูลที่จะมีผลกระทบต่อการตัดสินใจของผู้ลงทุนที่ครบถ้วน
  ตรงต่อความเป็นจริง เชื่อถือได้ สม่ำเสมอ และทันต่อเวลา
  ซึ่งทีมผู้บริหารได้ให้ความสำคัญและจะยึดถือปฏิบัติ
  บริษัทไม่มีแผนที่จะจัดตั้งหน่วยงานด้านลงทุนสัมพันธ์ในอนาคตอันใกล้นี้
  แต่จะมอบหมายให้ประธานเจ้าหน้าที่บริหาร
  ทำหน้าที่ติดต่อกับผู้ถือหุ้นนักวิเคราะห์และภาครัฐที่เกี่ยวข้อง

  9.6 การดูแลเรื่องการใช้ข้อมูลภายใน

  บริษัทมีนโยบายในการควบคุมมิให้บุคลากรของบริษัทนำข้อมูลภายในองค์กรไปเปิดเผยให้แก่ผู้อื่น
  รวมถึงเพื่อผลประโยชน์ส่วนตน โดยบริษัทมีนโยบายและวิธีการดูแลผู้บริหารดังต่อไปนี้

1.  ให้ความรู้แก่กรรมการรวมถึงผู้บริหารในฝ่ายต่างๆให้รับทราบถึงหน้าที่ที่ต้องรายงานการถือครองหลักทรัพย์ของตน
    คู่สมรส และบุตรที่ยังไม่บรรลุนิติภาวะ
    รวมถึงบทกำหนดโทษตามพระราชบัญญัติหลักทรัพย์และตลาดหลักทรัพย์ พ. ศ. 2535
    และตามข้อกำหนดของตลาดหลักทรัพย์แห่งประเทศไทย

2.  กำหนดให้ผู้บริหารรายงานการเปลี่ยนแปลงการถือครองหลักทรัพย์ต่อสำนักงานคณะกรรมการหลักทรัพย์
    และตลาดหลักทรัพย์ และจัดส่งสำเนารายงานดังกล่าวให้แก่บริษัท
    ในวันเดียวกับวันที่ส่งรายงานต่อสำนักงานคณะกรรมการกำกับหลักทรัพย์และตลาดหลักทรัพย์
    ดำเนินการส่งหนังสือเวียนแจ้งให้ผู้บริหารได้ทราบว่า
    ผู้บริหารที่ได้รับทราบข้อมูลภายในที่เป็นสาระสำคัญ ที่มีผลต่อการเปลี่ยนแปลงราคาหลักทรัพย์
    จะต้องระงับการซื้อขายหลักทรัพย์ของบริษัทในช่วง 1
    เดือนก่อนที่งบการเงินหรือข้อมูลภายในของบริษัทจะเปิดเผยต่อสาธารณชน
    และห้ามมิให้เปิดเผยข้อมูลที่เป็นสาระสำคัญนั้นต่อบุคคลอื่น

  9.7 บุคลากร

  บริษัทไม่มีการเปลี่ยนแปลงจำนวนพนักงานอย่างมีนัยสำคัญ และไม่มีข้อพิพาทด้านแรงงานที่สำคัญ

  9.7.1 บุคลากร

ณ วันที่ 31 ธันวาคม 2548 และ 2549 บริษัทมีจำนวนพนักงาน แบ่งตามสายงานหลัก ดังนี้

+-----------------------------+---------------------+------------------+
| สายงานหลัก                   | 31 ธันวาคม 2549      | 31 ธันวาคม 2548   |
|                             |                     |                  |
|                             | จำนวนพนักงาน (คน)    | จำนวนพนักงาน (คน) |
+-----------------------------+---------------------+------------------+
| 1. ฝ่ายโรงงาน                | 257                 | 244              |
+-----------------------------+---------------------+------------------+
| 2. ฝ่ายขาย/การตลาด           | 16                  | 12               |
+-----------------------------+---------------------+------------------+
| 3.                          | 10                  | 10               |
| ฝ่ายบริการและสนับสนุนทางเทคนิค   |                     |                  |
+-----------------------------+---------------------+------------------+
| 4. ฝ่ายบัญชี การเงิน ธุรการ และ  | 9                   | 9                |
| บุคคล                        |                     |                  |
+-----------------------------+---------------------+------------------+
| รวม                         | 292                 | 275              |
+-----------------------------+---------------------+------------------+

ค่าตอบแทนพนักงานของบริษัท ณ วันที่ 31 ธันวาคม 2549 และ 2548 มีดังนี้

  --------------------------------------------------------- ------------------ --------------- -----------
  ค่าตอบแทน                                                  31 ธันวาคม 2549     31 ธันวาคม 2548  

  เงินเดือน                                                   29,969,852.05      27,479,776.66   

  โบนัส                                                      650,149.00         1,182,760.95    

  เงินสมทบกองทุนสำรองเลี้ยงชีพ                                   180,213.52         31,287.60       

  อื่น ๆ เช่น ค่าล่วงเวลา ค่าเดินทาง เบี้ยเลี้ยง เป็นต้น                 1,547,007.03       2,718,992.20    

  รวม                                                       32,347,221.60      31,412,817.41   

  หมายเหตุ: 1)                                                                                  
  ค่าตอบแทนพนักงานไม่ได้รวมค่าตอบแทนของพนักงานที่เป็นผู้บริหารของบริษัท                                      
  --------------------------------------------------------- ------------------ --------------- -----------

ในส่วน บริษัทและบริษัทย่อยคือ บริษัท เชียร์ เทรดดิ้ง จำกัด มีพนักงานรวมกันทั้งสิ้น 364 คน ณ
วันที่ 31 ธันวาคม 2549 โดยแบ่งตามสายงานหลัก ดังนี้

+-----------------------------+-------------------+-------------------+
| สายงานหลัก                   | 31 ธันวาคม 2549    | 31 ธันวาคม 2548    |
|                             |                   |                   |
|                             | จำนวนพนักงาน       | จำนวนพนักงาน       |
+-----------------------------+-------------------+-------------------+
| 1. ฝ่ายโรงงาน                | 257               | 244               |
+-----------------------------+-------------------+-------------------+
| 2. ฝ่ายขาย/การตลาด           | 47                | 46                |
+-----------------------------+-------------------+-------------------+
| 3.                          | 41                | 53                |
| ฝ่ายบริการและสนับสนุนทางเทคนิค   |                   |                   |
+-----------------------------+-------------------+-------------------+
| 4. ฝ่ายบัญชี การเงิน ธุรการ และ  | 19                | 23                |
| บุคคล                        |                   |                   |
+-----------------------------+-------------------+-------------------+
| รวม                         | 364               | 366               |
+-----------------------------+-------------------+-------------------+

หมายเหตุ: จำนวนพนักงานที่แสดงไม่ได้รวมพนักงานที่เป็นผู้บริหารของบริษัท

นอกจากนี้ ค่าตอบแทนพนักงานของบริษัทและบริษัทย่อยคือ บริษัท เชียร์ เทรดดิ้ง จำกัด ณ วันที่ 31
ธันวาคม พ.ศ. 2549 และ 2548 มีดังนี้

  ------------------------------ -------------------- --------------------
  ค่าตอบแทน                       31 ธันวาคม 2549       31 ธันวาคม 2548

  เงินเดือนรวม                     44,135,443.57        41,941,789.31

  โบนัส                           950,149.00           2,351,966.40

  เงินสมทบกองทุนสำรองเลี้ยงชีพ (ถ้ามี)  180,213.52           31,287.60

  อื่น ๆ เช่น ค่าล่วงเวลา ค่าเดินทาง    5,105,132.22         6,961,010.96
  เบี้ยเลี้ยง เป็นต้น                                       

  รวม                            50,373,938.31        51,286,084.27
  ------------------------------ -------------------- --------------------

หมายเหตุ: ค่าตอบแทนพนักงานไม่ได้รวมค่าตอบแทนของพนักงานที่เป็นผู้บริหารของบริษัท

2.  นโยบายในการพัฒนาบุคลากร

  บริษัทมีนโยบายในการรักษาบุคลากรที่มีความรู้ความสามารถให้อยู่คู่กับองค์กร
  โดยที่มีแนวปฏิบัติดังนี้

-   บริษัทคัดเลือกบุคคลที่มีความรู้ความสามารถและมีความเหมาะสมกับตำแหน่งงานนั้นๆ

-   มีการจัดอบรมทั้งเมื่อเริ่มแรกเข้าทำงานเพื่อเป็นการทำความคุ้นเคยก่อนการทำงาน

-   มีจัดอบรมสม่ำเสมอ ในเรื่องความรู้เฉพาะด้านและเทคนิคต่างๆ
    มีการจัดฝึกอบรมทั้งในและนอกสถานที่เพื่อให้มีทักษะในงานนั้นๆมากยิ่งขึ้น
    และเพื่อพัฒนาคุณภาพพนักงานให้ก้าวหน้าทันกับสถานการณ์ปัจจุบัน
    นอกจากนี้องค์กรมีการจัดส่งบุคลากรไปศึกษายังสถานที่ต่างๆที่มีความรู้และเทคโนโลยีในด้านนั้นๆ
    รวมถึงการจ้างบุคลากรที่มีคุณภาพ
    มีความรู้ความชำนาญจากแหล่งความรู้ต่างๆมาฝึกอบรมให้กับพนักงาน

-   บริษัทมีแผนเส้นทางการฝึกอบรม
    เพื่อเตรียมความพร้อมและพัฒนาบุคลากรให้ทำงานบรรลุตามภารกิจขององค์กรโดยพัฒนาบุคลากรให้มี
    ทักษะและพฤติกรรม (Competency) เป็นไปตามที่กำหนด

-   เกณฑ์ในการพิจารณาเงินเดือน
    บริษัทพิจารณาตามความเหมาะสมต่อองค์กรและตัวบุคลากรให้มีความยินดีทั้งสองฝ่าย
    เพื่อเป็นการจูงใจให้สามารถคัดสรรบุคคลที่มีคุณภาพสูงและเหมาะสมกับหน้าที่
    โดยเมื่อเปรียบเทียบกับบริษัทอื่น และตลาดแรงงาน
    นับว่าองค์กรมีอัตราว่าจ้างดึงดูดใจเมื่อเทียบกับองค์กรในระดับเดียวกัน

-   บริษัทมีการจัดสวัสดิการต่างๆให้กับพนักงานเป็นอย่างดี
    โดยถือว่าพนักงานเป็นส่วนร่วมขององค์กร